1. **УСТАВ**
2. **ОТЧЕТ ЗА ДЕЙНОСТА 2019Г.**
3. **ПРОГРАМА ЗА РАЗВИТИЕ НА ЧИТАЛИЩЕТО 2020Г.**
4. **СПИСЪК НА НАСТОЯТЕЛСТВО И ПРОВЕРИТЕЛНА КОМИСИЯ**

**У     С     Т     А     В**

**НА  НАРОДНО ЧИТАЛИЩЕ**

**„БЯЛА АНАСТА – 2016“ ГРАД ЛОВЕЧ**

|  |
| --- |
| **ГЛАВА ПЪРВАОБЩИ ПОЛОЖЕНИЯ****Чл.1**  С този Устав се уреждат основните положения на вътрешно-нормативната уредба на Народно Читалище „Бяла Анаста – 2016 ”, устройство и управление,  дейност, имущество, финансиране, издръжка и прекратяване.**Чл.2** (1) НЧ „Бяла Анаста – 2016 ” е традиционно българско самоуправляващо се културно-просветно сдружение в гр. Ловеч, което изпълнява и държавни културно - просветни задачи. В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание, които зачитат и спазват устава на читалището.(2) НЧ „Бяла Анаста – 2016 ” е юридическо лице с нестопанска цел. То е създадено и функционира на основание на Закона за народните читалища, Закона за юридическите лица с нестопанска цел и този устав.(3) Наименованието на Читалището е: Народно читалище „Бяла Анаста – 2016 ” гр. Ловеч, което наименование при необходимост ще се изписва и на латиница по следния начин: Narodno chitalishte “Byala Anasta – 2016” – Lovech.(4) НЧ „Бяла Анаста – 2016 ” работи в тясно взаимодействие с учебни заведения, културни институти, обществени и стопански организации, фирми, и др. извършващи или подпомагащи културно-просветна и социална дейност.(5) НЧ „Бяла Анаста – 2016 ” поддържа отношение на сътрудничество, координация и партньорство с държавни и общински органи и организации, на които законите възлагат определени задължения. Читалището съобразява своята дейност със стратегията в областта на културата и с годишната програма на Общината за развитие на читалищната дейност, като участва активно в организацията и провеждането на общоградски и общински културни прояви.(6) НЧ „Бяла Анаста – 2016 ” има за седалище гр. Ловеч, община Ловеч, където се намира и адреса на управлението му: обл. Ловеч, община, Ловеч, гр. Ловеч, ул. ,,Панайот Волов” № 26**ГЛАВА ВТОРА****ЦЕЛИ И ДЕЙНОСТИ****Чл.3** (1) Целите на НЧ „Бяла Анаста – 2016 ” са да задоволява потребностите на гражданите, свързани със:1. Развитие и обогатяване на културния живот, социалната и образователната дейност в  населеното място където осъществяват дейността си.2. Запазване на обичаите и традициите на българския народ и в частност на местните обичаи и традиции;3. Разширяване на знанията на гражданите и приобщаването им към ценностите и постиженията на науката,изкуството и културата;4. Възпитаване и утвърждаване на националното самосъзнание;5. Възпитаване в дух на демократизъм, родолюбие и общочовешка нравственост;6. Развитие на творческите заложби на участниците в дейността на читалището;7. Осигуряване условия за развитие на младежки дейности, с които да се задоволяват потребностите на младите хора.(2) За постигане на целите, НЧ „Бяла Анаста – 2016 ” развива следните основни дейности:1. Развива и подпомага любителското художествено творчество;2. Организиране на школи, кръжоци, курсове, клубове, кино- и видеопоказ, празненства, концерти, фестивали, събори, чествания и младежки дейности;3. Събиране и разпространяване на знания за родния край;4. Създаване и съхраняване на музейни колекции, съгласно Закона за културното наследство;(3) Народно читалище НЧ „Бяла Анаста – 2016 ” може да развива допълнителна стопанска дейност,свързана с предмета на основната му дейност,в съответствие с действащото законодателство,като използва приходите от нея за постигане на определените му в устава цели. Читалището не разпределя печалба.(4) Читалището няма право да предоставя собствено или ползвано от него имущество възмездно или безвъзмездно:1.за хазартни игри и нощни заведения;2.за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;3. за постоянно ползване от политически партии и организации;4. на председателя, секретаря, членовете на настоятелството и проверителната комисия и на членовете на техните семейства.**Чл.4**  НЧ „Бяла Анаста – 2016 ” може да се сдружава  за постигане на своите цели,за провеждане на съвместни дейности и инициати при условията и по реда на ЗНЧ. **ГЛАВА ТРЕТАУЧРЕДЯВАНЕ**  **Чл.5**(1) НЧ „Бяла Анаста – 2016 ” е учредено на общо събрание и може да се прекратява по решение на неговите членове също на общо събрание**.**(2) Читалището може да открива клонове в кварталите и жилищните райони в града и селата в общината в които няма други читалища. **Чл.6**(1) НЧ „Бяла Анаста – 2016 ” придобива качеството на юридическо лице с вписването му в регистъра за организациите с нестопанска цел в Ловешки окръжен съд, в чийто район е седалището на читалището.(2)Вписването на читалището в регистъра на окръжния съд се извършва по писмена молба от настоятелството,към която се прилагат:1.Протокол от общото събрание;2.Устав на читалището ;3.Нотариално заверен образец от подпис на лицата представляващи читалището и валидния печат на читалището.(3)Всяка промяна в обстоятелствата подлежащи на вписване в регистъра на Окръжен съд-Ловеч трябва да бъде заявена в 14-дневен  срок от възникването й.(4)Към наименованието на читалището  се добавя годината на неговото първоначално създаване – 2016г. и наименованието  се изписва по следния начин - Народно читалище „Бяла Анаста – 2016 ” (5)Читалищното настоятелство, в 7-дневен срок след вписването на читалището в съдебния регистър, подава заявление с необходимите документи за вписване в специален регистър на Министерството на културата.**ГЛАВА ЧЕТВЪРТАЧЛЕНСТВО****Чл.7**(1)  Членовете на читалището са индивидуални, колективни и почетни.(2) Индивидуален член може да стане всеки  български гражданин по писмено заявление в читалището. Индивидуалните членове са действителни и спомагателни: 1. Действителни членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани; 2. Спомагателни членове са лица до 18 години, които нямат право да избират и да бъдат избирани; те имат право на съвещателен глас.(3) Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:1. професионални организации;2. стопански организации;3. търговски дружества;4. кооперации и сдружения;5. културно-просветни и любителски клубове и творчески колективи.(4) Почетни членове могат да бъдат български и чужди граждани с изключителни заслуги за читалището.**Чл.8**(1) Членството в НЧ „Бяла Анаста – 2016 ” се урежда, чрез подаване на молба до Председателя на ЧН до деня на провеждане на Общо събрание.1. Членството на подалите молби през този период възниква веднага след провеждане на събранието;2. Всеки редовен член плаща членски внос, /1/ един лев годишно, определен от Общото събрание. Членски внос не заплащат само почетните членове;3. Членството се удостоверява с членска карта, ежегодно заверявана от Председателя или Секретаря.(2) Членовете на НЧ „Бяла Анаста – 2016 ” имат право:1. Да избират и да бъдат избирани в органитете на управление на читалището;2. Да получават информация за дейността на читалището и за решенията на неговите органи;3. Да участват в обсъждането на въпроси, свързани с дейностите на читалището, да се ползват от имуществото му и от резултатите от дейността му по реда, предвиден в устава;**Чл.9** Членовете на НЧ „Бяла Анаста – 2016 ” са длъжни:1. Да спазват Устава2. Да плащат редовно членския си внос;3. Да пазят и обогатяват читалищното имущество4. Да защитават престижа и интересите на читалището.**Чл.10** Членството в читалището се прекратява:1. От Общото събрание с изключване, при:а/ системно неспазване или грубо нарушаване на Устава на читалището;б/ нелоялност, злонамерено и непристойно поведение, уронващо авторитета и доброто име на читалището;в/ посегателство върху имуществото на читалището.г/неплащане на членски внос за срок от/2/две години.2. Със смъртта или при поставяне лица под пълно запрещение.3. При прекратяване на юридическото лице.4. По собствено желание, с писмена молба от страна на лицето. **ГЛАВА ПЕТАУПРАВЛЕНИЕ И КОНТРОЛ****Чл.11**  Органи на  управление на читалището са:1. Общото събрание /ОС/;2. Читалищното настоятелство /ЧН/;3. Проверителната комисия /ПК/.**Чл.12** (1) Върховен орган на читалището е ОБЩОТО СЪБРАНИЕ.(2) ОС се състои от всички членове на читалището имащи право на глас.(3)Право на глас имат в Общото събрание действителните членове,редовно отчетени/заплатили членския си внос/ до края на календарната година,предшестваща провеждането на Общо събрание.**Чл.13** (1) Общото събрание:1. Приема, изменя и допълва Устава;2. Избира и освобождава членовете на Читалищното Настоятелство, Проверителната комисия и Председателя;3. Приема вътрешните актове, необходими за организацията на дейноста на читалището;4. Приема и изключва членове на читалището;5. Определя основните насоки на дейността на читалището;6. Взема решение за членуване или прекратяване на членството в читалищно сдружение;7. Приема бюджета на читалището;8. Приема годишния отчет до 30 март на следващата година;9. Определя размера на членския внос;10. Отменя решения на другите органи на читалището;11. Взема решения за откриване на клонове на читалището след съгласуване с общината;12. Взема решения за прекратяване на читалището;13. Взема решения за внасяне до съда на незаконосъобразни действия на ръководството или отделни читалищни членове.(2) Решенията на Общото събрание са задължителни за другите органи на читалището.**Чл.14** (1) Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на Настоятелството да свика извънредно общо събрание, до 15 дни от постъпването на искането Проверителната комисия или една трета от членовете на читалището с право на глас могат да свикат Извънредно Общо събрание от свое име.(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, без оглед броя на присъстващите членове. (4) Решенията се вземат с мнозинство повече от половината от присъстващите членове.(5) Две трети от членовете на Общото събрание на Народното Читалище могат да предявят иск пред Окръжния съд по седалището на читалището за отмяна на решение на Общото събрание, ако то противоречи на закона или устава.(6) Искът се предявява в едномесечен срок от узнаването на решението, но не по-късно от една година от датата на вземане на решението.**Чл.15** (1) Изпълнителен орган на читалището е Настоятелството.(2) Броят на членовете му се определят от Общото събрание.Членове на настоятелството могат да бъдат само членове на читалището.  Същите немогат да бъдат помежду си роднини по права и по съребрена линия до четвърта степен, което декларират писмено.(3) Настоятелството на НЧ „Бяла Анаста – 2016 ” се състои от 7/седем/ членове, избрани за срок до 3 /три/ години. То се състои от Председател, Заместник председател и членове.Промени в неговия състав могат да се правят и на общите годишни и извънредни събрания.**Чл.16** (1) Настоятелството:1. Свиква Общото събрание;2. Осигурява изпълнението на решенията на Общото събрание;3. Подготвя и внася в Общото събрание проект за бюджет на читалището.4. Подготвя и внася в Общото събрание отчет за дейността на читалището;5. Назначава Секретаря на читалището и утвърждава длъжностната му характеристика;6. Взема решения за отдаване на имоти под наем;7. Приема членове на читалището, въз основа на подадена писмена молба;8. Работи за увеличаване членовете на читалището и следи за спазване броя на числения им състав според ЗНЧ;9. Направлява основната дейност на читалището, като спазва законите и се ръководи от Устава, решенията на Общото събрание и собствените си решения;10. Взема решения за освобождаване и назначаване на работещите щатни и хонорувани служители на читалището, съобразно бюджета,  11. Взема решения за сключване на договори с други физически и юридически лица и разкриване на съвместни културно-образователни дейности, в съответствие с Устава и бюджета на читалището;12. Взема решения за морално и материално стимулиране, награждава спонсори, партньори, изявени дейци в читалищната дейност, редовни читатели, възпитаници и самодейци  с грамоти, плакети и др., в съответствие с Устава и бюджета на читалището;13. Внася предложение в Община Ловеч и други органи и организации за строителство, реконструкция, модернизация, поддръжка, ремонт и обзавеждане на материалната база, за създаване на материални, морални, финансови и социални условия за развитие на дейностите;(2) Настоятелството на НЧ „Бяла Анаста – 2016 ” провежда заседания най-малко 1 /един/ път на тримесечие и работи при пълна прозрачност. Заседанията са редовни, когато на тях присъстват повече от половината му членове.(3) Настоятелството взема решения с мнозинство повече от половината на членовете си.  Ако има  особено мнение се мотивира писмено.(4) Редовните заседания на Настоятелството се провеждат с писмено предизвестие на Председателя съдържащо:дневен ред, дата, място и час на заседанието.(5) Членовете на настоятелството се освобождават предсрочно:1. при установяване на съществени нарушения на закона и устава и незадоволителна оценка за дейността им от общото събрание на читалището.2.при продължително боледуване или смърт3.при шест последователни безпричинни отсъствия от заседания4.при подаване на молба по собствено желание(6)Общото събрание взема решение за освободените места и начина им за попълване(7)Настоятелството работи по правилник приет на първото заседание след избора му.**Чл.17** (1) Председателят на НЧ „Бяла Анаста – 2016 ” е член на Настоятелството и се избира от Общото събрание за срок до три години.(2) Председателят:1. Организира дейността на читалището съобразно закона, Устава и решенията на Общото събрание;2. Представлява читалището;3. Свиква и ръководи заседанията на Настоятелството и председателства Общото събрание;4. Отчита дейността си пред Настоятелството;5. Сключва и прекратява трудовите договори със служителите, съобразно бюджета на читалището и въз основа решение на Настоятелството;6. Сключва и прекратява договори с други физически и юридически лица по решение на Настоятелството и Общото събрание;7. Заверява разходните документи и контролира работата на читалищния Секретар;8. Представя пред Кмета на Община Ловеч ежегодно в срок до 10 ноември предложения за дейността на читалището през следващата година;9. Представя пред Кмета на Община Ловеч и Общинския съвет ежегодно до 31 март доклад за осъществените читалищни дейности, в изпълнение на годишната програма за развитие на читалищната дейност в Община Ловеч и за изразходваните от бюджета средства през предходната година. Присъства на заседанието на Общинския съвет, в което се обсъжда внесения от него доклад.(3)Когато поради смърт, трайна физическа невъзможност, подаване на оставка, отсътвие от населенето място или при настъпила ситуаия на конфликт на интереси, Председателят на читалището не може или престане да изпълнява задълженията си, неговите функции се поемат от заместник председателя до, завръщане на титуляра или провеждането на нов избор.Когато поради същите причини Настоятелството или Проверителната комисия останат с по-малко членове от предвидените в този Устав,се процедира съгласно **Чл.16**(6).**Чл.18** (1) Секретарят на НЧ „Бяла Анаста – 2016 ”се назначава от Читалищното настоятелство.(2) Секретарят:1. Организира изпълнението на решенията на Настоятелството, включително решенията за изпълнението на бюджета;2. Организира текущата основна и допълнителна дейност;3. Отговаря за работата на щатния и хонорувания персонал;4. Представлява читалището заедно и поотделно с Председателя;5. Отчита дейността си пред Настоятелството.(3) Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на Председателя на читалището.(4) С изтичане на мандата на Настоятелството, трудовият договор на Секретаря на читалището не се прекратява автоматично.(5) Секретаря може да бъде освободен предсрочно:1.по собствено желание изразено в писмен вид до Настоятелството с предизвестие един месец.2.при установяване на съществени нарушения на Устава и Закона и незадоволителна оценка за работата от Настоятелството, с предизвестие един месец.3.при болест или смърт, функциите на секретаря се поемат от предстедателя на читалищното настоятелство, без финансово обезпечение.**Чл.19** (1) Проверителната комисия на НЧ „Бяла Анаста – 2016 ”се състои от 3 /трима/ членове, избрани за срок до 3 /три/ години. То се състои от Председател и двама членове.(2) Проверителната комисия осъществява контрол върху дейността на Настоятелството, Председателя и Секретаря на читалището по спазване на закона, Устава и решенията на Общото събрание(3) При констатирани нарушения Проверителната комисия уведомява Общото събрание на читалището, а при данни за извършено престъпление и органите на прокуратурата.(4) Членовете на Проверителната комисия могат да присъстват на заседанията на Настоятелството само със съвещателен глас.(5) Членовете на Проверителната комисия не могат да бъдат лица, които са в трудовоправни отношения с читалището или са роднини на членовете на Настоятелството, на Председателя или на Секретаря по права линия, съпрузи, братя, сестри и роднини по сватовство от първа степен.(6) Проверителната комисия работи по правилник приет на първото заседание след избора му.**Чл.20** Не могат да бъдат избирани за членове на Настоятелството и на Проверителната комисия, и за Секретари, лица, които са осъждани на лишаване от свобода за умишлени престъпления от общ характер. **ГЛАВА ШЕСТАИМУЩЕСТВО И ФИНАНСИРАНЕ****Чл.22** (1) Имуществото на читалището се състои от право на собственост и от други вещни права, дълготрайни и малотрайни материални активи, дарени, придобити със собствени средства или предоставени за стопанисване от Община Ловеч.(2) Членовете на Настоятелството, Председателя, Секретаря и Проверителната комисия нямат право на възмездно или безвъзмездно предоставяне за лично ползване на читалищно имущество.**Чл.23** (1) НЧ „Бяла Анаста – 2016 ”набира средства от следните източници:1. Членски внос;2. Културно-просветна дейност;3. Субсидия от държавния и общинските бюджети;4. Наеми от движимо и недвижимо имущество;5. Дарения и завещания;6.Такси за участия в курсове,школи,кръжоци и др. форми на обучение..7. Други приходи.**Чл.24** (1) Читалището не може да отчуждава недвижими вещи, негова собственост и да учредява ипотека върху тях.(2) Движимите вещи могат да бъдат отчуждавани, залагани, бракувани или заменени с по-доброкачествени само по решение на Настоятелството.**Чл.25** Недвижимото и движимото имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.**Чл.26** (1) Единният читалищен бюджет се формира от всички източници на собствени средства, субсидии и дарения.(2) Читалищното Настоятелство изготвя годишен отчет на приходите и разходите, който се приема от Общото събрание.(3) Отчетът за изразходваните от бюджета средства се представя в Общината, на чиято територия се намира читалището.(4) Счетоводната отчетност се води в съответствие със Закона за счетоводството и подзаконовите нормативни актове.**ГЛАВА СЕДМАПРЕКРАТЯВАНЕ****Чл.27**(1) НЧ „Бяла Анаста – 2016 ”може да бъде прекратено с надлежно решение на Общото събрание, взето с мнозинство най-малко две трети от всички членове на читалището и вписано в регистъра на Окръжния съд по седалището.(2) НЧ „Бяла Анаста – 2016 ”може да бъде прекратено с ликвидация или по решение на Окръжния съд, когато:1. дейността му противоречи на закона, устава и добрите нрави;2. имуществото му не се използва според целите и предмета на дейност на читалището;3.е налице трайна невъзможност читалището да действа или не развива дейност за период две години4. не е учредено по законния ред;5. е обявено в несъстоятелност.**ГЛАВА ОСМАПРЕХОДНИ И ЗАКЛЮЧИТЕЛНИ  РАЗПОРЕДБИ****Чл.28** НЧ „Бяла Анаста – 2016 ” има кръгъл печат с надпис в окръжност - Народно читалище „Бяла Анаста – 2016” – Ловеч в средата Логото на читалището**Чл.29** Професионален празник на читалището е 23-ти Юни – Денят на неговото учредяване.**Чл.30.** Настоящият устав е приет на Общо събрание на НЧ „Бяла Анаста – 2016“, проведено на 25.03.2019г, в гр. Ловеч, съобразно Законът за народните читалища и отменя устава на читалището, приет на общо събрание проведено на 27.02.2017г.**Чл.31**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.**Чл.32**. Уставът е подписан в 2 (два) еднообразни екземпляра, за Ловешки окръжен съд и за НЧ „Бяла Анаста – 2016“ от присъстващите на отчетно-изборното събрание, действителни членове на читалището, съгласно приложения списък, който е неразделна част от Устава. |

**Отчет на читалищната дейност през 2019 г.**

1. **Актуално състояние на читалището като сдружение и културен център с материално-технически възможности за предоставяне на услуги:**
* **Брой регистрирани членове, събран членски внос.**

187 действителни членове, 2 почетни члена
185 лв. членски внос

* **Брой посетители на предоставяни от читалището услуги.**

Танцова формация „Балкански огън“ – 30 души

Детскo-юношески танцов състав „Ловчанче“ – 20 деца
Детски танцов състав „Ловчанче“ – 30 деца
Детска танцова школа „Ловчанче“ – 40 деца
Школа по класически балет „Пирует“ – 25 деца
Фолклорен клуб „Хоро на Люляците“ – 40 души

Клуб за хора и танци „Фолклорци” – 40 души

Балет „Ралица” – 30 деца

* **Проведени събрания – общи и на настоятелството.**

1 общо събрание
4 събрания на настоятелството

* **Извършена пререгистрация на читалището в определения от ЗНЧ срок.**

Удостоверение № 20190417091649/17.04.2019г.

 **Субсидирана численост на читалището в предходната година.**

Читалището не разполага със субсидия от държавата.

* **Общ бюджет на читалището за предходната година.**
* остатък от 2018г. - 6.80 лв.
* приходи - 21430.43 лв.
* разходи - 21402.03 лв.
* остатък - 35.20 лв.
* **Материално-техническа база на читалището. Наличие на обществено достъпен сграден фонд и помещения за читалищна дейност, с осигурен физически достъп за хора с увреждания. Наличие на технически средства и интернет. Закупена нова техника.**

Читалището разполага с две помещения общинска собственост, отдадени безвъзмездно за срок от 10 години, намиращи се на адрес бул. Българиян10 ,както и 18 декара земи в село Умаревци

* **Управленческа инициатива при стопанисване на читалищната собственост и набиране на собствени приходи.**

НЧ „Бяла Анаста-2016“ набира собствени приходи чрез концертна дейност и дарения.

* **Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите.**

Председателят и секретарят на читалището, участват във всички работни срещи, организирани на територията на община Ловеч.

* **Наложени санкции на читалището по чл. 31,32 и 33 от Закона за народните читалища.**

Няма.

1. **Дейност на читалището в предходната година:**
* **Осъществена библиотечно-информационна дейност, отговаряща на изискванията на чл.37 от Закона за обществените библиотеки, включително набавени нови информационни източници (книги, периодични издания и др. материали), брой обслужени читатели, степен на автоматизиране на библиотечните процеси.**

Читалището не разполага с библиотека.

* **Нематериално културно наследство – съхраняване и предаване на традиционна култура, участие в националната система „Живи човешки съкровища – България”.**

До този момент, читалището има 7 самостоятелни спектакъла, които са заснети с видео камера и са изработени дискове с цел съхраняване на културното наследство.

* **Езикови школи, клубове, кръжоци, ателиета, студиа, курсове по изкуства, математика, природни и хуманитарни науки, информационни технологии, краеведска и издателска дейност и др.**

**-**

* **Поддържане и доказани изяви на художествени състави.**

- Инициатива „Хора за хората“

* **Създаване и обновяване на колекции с културни ценности (при наличие на такива, в съответствие със Закона за културното наследство).**

**\_**

* **Организиране и участие в празници, фестивали, събори, изложби, творчески вечери, граждански инициативи, спортни занимания и др.**
* Организиране на Фестивал „Ритъмът на България“
* Участие в концерта по случай 142 години от освобождението на Ловеч.
* Организиране на спектакъл по случай 1-ви юни
* Организиране на спектакъл по случай 6 септември – съединение на България.
* Организиране на спектакъла „Шантава Коледа“.
* **Нови дейности, заложени в програмата на читалището, в т.ч. работа по проекти, осъществено сътрудничество с други културни институции.**
* Балет „Ралица“.
* Преподаване на български народни хора за възрастни
* **Социална политика на читалището, в т.ч. доброволческа дейност; работа с различни възрастови групи; работа с хора с увреждания и осигуряване на достъп на тези хора до дейността на читалището; работа с представители на етнически общности.**
* Организиране на 3благотворителни концерта за събиране на средства за детска хипотерапия (лечебна конна езда), онкоболен музикален педагог и дете с онкологично заболяване
* Участие в седем изяви със социална насоченост.
* Работа с деца със СОП и тяхното приобщаване.
1. **Представяне и защита на предложената от всяко читалище програма, в изпълнение на чл. 26а (1) от ЗНЧ, съобразно и посочените в т. Б критерии, включително и разкриване на нови дейности.**

януари Сурвакари, Празнуване на Бабин ден

февруари Отпразнуване Трифон Зарезан,Отбелязване годишнина от смъртта на Васил Левски

март Честване на 1 март и деня на самодееца,

април Регионален събор на народното творчество „Цветница в Ловеч“;

април Творчески лагер

5 май Гергъовден , участие във Фолклорен събор „Гергьовско хоро“ с. Баховица;

11 май Празник на Община Ловеч;

24 май Ден на Българската просвета, култура и славянската писменост

1 Юни Международен ден на детето;

23 Юни Годишен концерт по случай професионалния празник на читалището

юли Участие във фолклорен фестивал в Охрид – Македония

август Участие в празника на село Баховица

22 август Концерт по случай 142 години от освобождението на Ловеч ,Провеждане на фетивала „Ритъмът на България“

6 септември Концерт по случай независимостта на България

октомври Постановка на нов репетроар на колективите

ноември Ден на народните будители

декември Спектакъл „Шантава Коледа“, Коледни работлинци

Целогодишно - Участие в благотворителни инициативи и концерти, инициатива „Хора за хората“

Изготвил:

Кристиан Костов

 (Председател на читалищното настоятелство)

06.01.2020г.

гр. Ловеч

**План - програма за развитие на читалищната дейност през 2020 г. на Народно читалище „Бяла Анаста – 2016 г.“ гр. Ловеч**

1. **Анализ на ресурсите**
	1. **Човешки ресурси:**
* Брой читалищни членове 187
* Читалищна субсидирана численост за 2019 г. – 0 бр.
	1. **Състояние на материално-техническата база на читалището**

|  |  |  |  |  |  |
| --- | --- | --- | --- | --- | --- |
| **№**  | **Наименование на имота/Акт за общинска собственост и адрес** | **Описание на имота** | **Състояние,****проблеми** | **Извършени ремонти****През 2019 г.** | **Финансиране****източник, стойност****на ремонтните дейности** |
| **1.** | **Самостоятелен обект с идентификатор 43952.514.66.1.16, с адрес: гр. Ловеч, бул. Бълграия 10, ет 1, обект 16****И Самостоятелен обект с идентификатор 43952.514.66.1.15, с адрес: гр. Ловеч, бул. Бълграия 10, ет 1** | Зали за репетиции, подходяща за народни танци и класически балет. | Течове във коридора на помещението. | Цялостен ремонт на помещението. | 3739 лв. Собствени средства и дарения. |

* Необходимост от помещения за целите на читалището
	1. **Техническа обезпеченост на дейностите на читалището**
		1. Налични брой компютърни конфигурации, кога са осигурени, източник на финансиране.
* Няма закупени компютри
* Необходимост от закупуване на компютър за 2019 г.
	+ 1. Озвучителна техника ( караоке колона ) дарена през 2016 г.
* Необходимост от озвучителна и осветителна техника за 2019 г.
	+ 1. Наличие на мултимедия, кога е закупена, източник на финансиране. – Читалището не разполага с мултимедия.
		2. Наличие на сценични костюми, брой, вид, самодеен колектив, кога са закупени, източник на финансиране, стойност.
* Читалището разполага с:

8 броя женски шопски костюма

6 броя мъжки шопски костюма

6 броя мъжки влашки костюма

10 броя детски влашки костюма

Дарени от Председателя и Секретаря на читалището през 2017г.

* 1. **Състояние на библиотечната дейност в читалището**
* Читалището не разполага с библиотека и не извършва библиотечна дейност.

**1.5. Участие на младите хора в дейността на читалището**

- Брой млади хора, включени в следните читалищни дейности:

 - Детска танцова школа „Ловчанче“ – 35 бр. от 4 до 8г.

 - Детски танцов състав „Ловчанче“ – 45 бр. от 9 до 14 г.

 - Школа по класически балет „Пирует“ – 40 бр. от 6 до 14г.

 - Танцова формация „Балкански огън“ – 20 бр. от 15 до 18 г.

 - Танцова формация „Балкански огън“ – 12 бр. над 18 г.

 - Фолклорен клуб „Хоро на Люляците“ – 70 бр. над 18 г.

1. **Изводи**

 **–** Читалището ни има 5 постоянно действащи колектива, които през 2019 г. са организирали 1 творчески лагер, организирали и изнесли 2 самостоятелни спектакли, 1 самостоятелен концерт, 1 благотворителен концерт, 15 концерта по покана на Община Ловеч, взели са участия в 34 концертни програми по покана на училища, Кметства, организации и други колективи, ДТС „Ловчанче“ спечели първо място във втора възрастова група на областен фестивал „Тройче 2019“, участваха в международен фестивал в Охрид, Македония през юли 2019 и бяха част общинска делегация в Кулашин, Черна Гора

1. **Цели:**

 - Развитие и институционално укрепване на читалището, като местен общностен център с културно-просветни, социални и граждански функции;

 - Превръщане на Читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство.

 - Възраждане и съхраняване на непреходните духовни ценности, автентични традиции и самобитни обичаи;

 - Превръщане на Читалището в притегателен център и място за изява и оползотворяване на свободното време както на възрастни, така и на още повече деца и младежи;

 - Участие на колективите в международни фестивали.

1. **Дейности за изпълнение на основните цели**
	1. **Развитие на библиотечната и информационна дейност:**
	2. **Дейности, насочени към младите хора:**

- фолк фитнес, организиране на екскурзии, летен и зимен лагер за децата и юноши, клуб „Родолюбец“ - изучаване на природата и фолклора ни, „Не изхвърляй! Рециклирай“ – почистване на определени места и изработване на различни неща от боклук и много други забавления.

* 1. **Дейности, насочени към интегриране на ромите и гражданите, живеещи в сходна на ромите ситуация**

- Читалището има за цел през 2020 г. да работи за интегрирането на социално изолирани хора (възрастни и малцинства). Като едновременно с това се опитваме да научим децата на толерантност към тези хора, чрез предаване на знания от уста на уста и съвместна работа по време на репетиции и концерти.

* 1. **Дейности, насочени към приобщаването на възрастните хора, съвместна дейност с пенсионерските клубове и др. организации.**

- През 2020 г. предстои създаване на група за автентичен фолклор „Ловешките Баби“. Всичките колективи към читалището (деца, младежи, възрастни и пенсионери) празнуваме по-голямата част от празниците заедно. Организираните екскурзии също са както за млади така и за възрастни, така че ние сме намерили начин за приобщаване на тази част от възрастните хора, която иска да бъде приобщена.

1. **Календарен план на събитията през 2019г.**

|  |  |  |
| --- | --- | --- |
| **Месец****дата** | **Дейност** | **Oрганизатор** |
| януари | **СурвакариПразнуване на Бабин ден** | НЧ „Бяла Анаста – 2016“ гр. Ловеч |
| февруари | **Отпразнуване Трифон Зарезан;Отбелязване годишнина от смъртта на Васил Левски със Спектакъл в Драматичен театър Ловеч** | НЧ „Бяла Анаста – 2016“ гр. Ловеч |
| март | **Честване на 1 март и деня на самодееца;** **Честване на 3-ти Март 22 Март – Първа пролет** | НЧ „Бяла Анаста – 2016“ гр. Ловеч |
| април | **Отпразнуване на Лазаров ден** **Регионален събор на народното творчество „Цветница в Ловеч“;****Участие във фестивала на „Руската песен и танц“** | НЧ „Бяла Анаста – 2016“ гр. Ловеч |
| май  | **5-6 май – Гергъовден , участие във Фолклорен събор „Гергьовско хоро“ с. Баховица;****11 май – Празник на Община Ловеч;24 май - Ден на Българската просвета, култура и славянската писменост** | НЧ „Бяла Анаста – 2016“ гр. Ловеч |
| юни | **1 Юни - Международен ден на детето- спектакъл****6 Юни – Организиране на Областен фестивал „Тройче”****13 Юни – Организиране на фестивал „Танцуващо бъдеще”****22 Юни - Годишен концерт на колективите на читалището по случай професионалния празник на читалището** **23 -29 Юни Участие във фестивал в Турция** | НЧ „Бяла Анаста – 2016“ гр. Ловеч |
| юли | **Участие в събори, фестивали и конкурси****18 Юли – Спектакъл Левски “** | НЧ „Бяла Анаста – 2016“ гр. Ловеч |
| август | **Заснемане на клипове за „Фолклор“ ТВ** | НЧ „Бяла Анаста – 2016“ гр. Ловеч |
| септември | **Откриване на новия творчески сезон****Концерт по случай 6-ти септември****Провеждане на национален събор „Ритъмът на България“** | НЧ „Бяла Анаста – 2016“ гр. Ловеч |
| октомври | **Постановка на нов репертоар на колективите** | НЧ „Бяла Анаста – 2016“ гр. Ловеч |
| ноември | **Ден на Народните будители** | НЧ „Бяла Анаста – 2016“ гр. Ловеч |
| декември | **Коледен концерт** | НЧ „Бяла Анаста – 2016“ гр. Ловеч |
| Януари - Декември | **Участие в традиционните общински празници** **по График на Община Ловеч;****Участие във фолклорни фестивали на територията на Община Ловеч;****Участие в благотворителни инициативи и концерти;****Участие в програми и концерти на други колективи и организации.** | НЧ „Бяла Анаста – 2016“ гр. Ловеч |

**ДАТА: 31.10.2019 г. ПРЕДСЕДАТЕЛ: /Кристиан Костов/**

*Членове на читалищното настоятелството към Народно читалище „БЯЛА АНАСТА – 2016”*

**1. Кристиан Павлинов Костов – Председател,**

**2. Виктория Георгиева Георгиева – Зам. Председател,**

**3. Снежана Денчева Станчева,
4. Преслава Емилова Митева,**
**5. Павлина Иванова Шишкова,**
**6. Иван Светломиров Русев,
7. Теодора Стефанова Василева,**
*Членове на Проверителната комисия към Народно читалище „БЯЛА АНАСТА – 2016”*

**1. Теодора Пламенова Иванова-Кръстева – Председател,**
**2. Георги Стелианов Гергов,
3. Пламенка Валентинова Илиева,**
*Читалищен секретар към Народно читалище „БЯЛА АНАСТА – 2016”*

**1. Цветомира Владимирова Пеева.**